CELEX: C2007/235/15
Language: da
Date: 2007-10-06 00:00:00
Title: Sag C-335/07: Sag anlagt den 18. juli 2007 — Kommissionen for De Europæiske Fællesskaber mod Republikken Finland

6.10.2007   
            
            
               DA
            
            
               Den Europæiske Unions Tidende
            
            
               C 235/9
            
         Sag anlagt den 18. juli 2007 — Kommissionen for De Europæiske Fællesskaber mod Republikken Finland
   (Sag C-335/07)
   (2007/C 235/15)
   Processprog: finsk
   Parter
   
      Sagsøger: Kommissionen for De Europæiske Fællesskaber (ved I. Koskinen, M. Patakia og S. Pardo Quintillán)
   
      Sagsøgt: Republikken Finland
   Sagsøgerens påstande
   
               —
            
            
               Det fastslås, at Republikken Finland har tilsidesat sine forpligtelser i henhold til artikel 5, stk. 2, 3 og 5, i Rådets direktiv 91/271/EØF af 21. maj 1991 om rensning af byspildevand (1), idet den ikke har sikret. at alt byspildevand, der tilledes kloaknet, skal renses mere vidtgående, såfremt spildevandet hidrører fra byområder med over 10 000 personækvivalenter.
            
         
               —
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter
   Alle finske vandområder er følsomme områder i den forstand, hvor udtrykket er anvendt i direktiv 91/271/EØF. Der består derfor en forpligtelse til at sikre, at alt spildevand, der tilledes kloaknet i byområder med over 10 000 personækvivalenter, undergives en mere vidtgående behandling på hele Finlands område. Kvælstof er en vigtig faktor ved eutrofieringen i dele af Selkämeri (Det Botniske Hav) samt en dominerende faktor i Saaristomeri (Skærgårdshavet) og i Suomenlahti (Den Finske Bugt). Om foråret er den centrale del af Østersøen kvælstofbegrænset. Det er ubestridt, at disse områder er eutrofieret. En forringelse af såvel kvælstof- som fosforbelastningen ville medvirke til at hæmme, at phytoplanktom blomstrer om foråret og om sommeren. Da Finland ikke har sikret afhjælpning af kvælstofbelastningen i byspildevand, der tilledes kloaknet i byområder med over 10 000 personækvivalenter, tilsidesætter Finland artikel 5, stk. 2, 3 og 5, i direktiv 91/271/EØF.
   
      (1)  EFT L 135, s. 40.